
Parlamentul  României

Camera  Deputaţilor

Comisia pentru industrii si servicii

Bucureşti, 10.06.2014






                                                 Nr.4c-3/146/2014

Prezentul raport înlocuieşte raportul depus în data de 28.03.2014
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.6/2014 privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice „Transelectrica” - S.A. şi la Societatea Naţională de Transport Gaze Naturale „Transgaz” - S.A. Mediaş şi pentru modificarea unor acte normative, transmisă cu adresa nr.P.L.x 184 din 14 aprilie 2014.



În raport de obiectul şi conţinutul său,proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.



PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

                                                                                                                             Bucureşti, 10.06.2014


                                                                                                                                                Nr.4c-3/146/2014

Prezentul raport înlocuieşte raportul depus în data de 28.03.2014
RAPORT   ÎNLOCUITOR
asupra proiectului de Lege pentru aprobarea Ordonanţei de urgenţă a Guvernului nr.6/2014 privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice „Transelectrica” - S.A. şi la Societatea Naţională de Transport Gaze Naturale „Transgaz” - S.A. Mediaş şi pentru modificarea unor acte normative



În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru aprobarea Ordonanţei de urgenţă a Guvernului nr.6/2014 privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice „Transelectrica” - S.A. şi la Societatea Naţională de Transport Gaze Naturale „Transgaz” - S.A. Mediaş şi pentru modificarea unor acte normative, transmis cu adresa nr.P.L.x 184 din 14 aprilie 2014, înregistrată la comisie sub nr.4c-3/146 din 15 aprilie 2014.



Senatul, în calitate de primă Cameră sesizată, a adoptat proiectul de lege în şedinţa din 7 aprilie 2014.


Proiectul de lege are ca obiect aprobarea Ordonanţei de urgenţă a Guvernului nr.6/2014 prin care Guvernul României, prin Secretariatul General al Guvernului, ca entitate publică, cu consultarea Cancelariei Primului-Ministru, exercită drepturile şi îndeplineşte obligaţiile ce decurg din calitatea de acţionar al statului la Compania Naţională de Transport al Energiei Electrice „Transelectrica” - S.A. şi la Societatea Naţională de Transport Gaze Naturale „Transgaz” - S.A. Mediaş. De asemenea, se prevede şi modificarea unor acte normative în vederea administrării în bune condiţii a acţiunilor deţinute de stat la cele două societăţi, în scopul asigurării independenţei energetice a României şi al evitării declanşării procedurii de infringement de către Comisia Europeană.

Consiliul Legislativ, cu avizul nr. 131 din 13 februarie 2014, a avizat favorabil proiectul de lege, formulând observaţii şi propuneri care au fost preluate de iniţiator. 



Comisia juridică, de disciplină şi imunităţi a avizat favorabil proiectul de Lege, cu avizul transmis cu adresele nr.PLx.184/23.04.2014.     

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 23 aprilie 2014 iar membrii comisiei au hotărât, cu majoritate de voturi, să propună plenului Camerei Deputaţilor dezbaterea şi adoptarea acestui proiect de lege , în forma adopatată de Senat. 


În şedinţa din 27 mai 2014, plenul Camerei Deputaţilor a hotărât să retrimită raportul comisiei sesizate în fond pentru o nouă dezbatere.



Membrii Comisiei pentru industrii şi servicii au dezbătut proiectul de lege în şedinţele din 2 iunie şi 10 iunie 2014 şi au hotărât, cu majoritate de voturi, să propună plenului Camerei Deputaţilor dezbaterea şi adoptarea proiectului de Lege pentru aprobarea Ordonanţei de urgenţă a Guvernului nr.6/2014 privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice ”Transelectrica” - S.A. şi la Societatea Naţională de Transport Gaze Naturale „Transgaz„ - S.A. Mediaş şi pentru modificarea unor acte normative,  cu amendamente admise prezentate în Anexa care face parte integrantă din prezentul raport.


La lucrările comisiei au participat invitaţi din partea Cancelariei Primului-Ministru: dl. Costin Mihalache – Secretar de stat, Departamentului pentru energie: dl. Marius Untescu – şef serviciu şi ANRE: dna Maria Mânicuţă – director general.


La lucrările comisiei au fost prezenţi 23 de deputaţi din totalul de 24 de membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

Anexă
A M E N D A M E N T E     A D M I S E
	Nr.

crt.
	Textul O.U.G. nr.6/2014
	Text adoptat de Senat
	Amendamente propuse
	Motivaţia

	0
	1
	2
	3
	4

	1
	
	Titlul legii

LEGE

pentru aprobarea Ordonanţei de urgenţă a Guvernului nr.6/2014 privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice "Transelectrica" - S.A. şi la Societatea Naţională de Transport Gaze Naturale "Transgaz" -S.A. Mediaş şi pentru modificarea unor acte normative

	
	

	2
	
	Articol unic. – Se aprobă Ordonanţa de urgenţă a Guvernului nr.6 din 12 februarie 2014 privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice "Transelectrica" - S.A. şi la Societatea Naţională de Transport Gaze Naturale "Transgaz" -S.A. Mediaş şi pentru modificarea unor acte normative, publicată în Monitorul Oficial al României, Partea I, nr.113 din 14 februarie 2014.


	Art. I. – Se aprobă Ordonanţa de urgenţă a Guvernului nr.6 din 12 februarie 2014 privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice "Transelectrica" - S.A. şi la Societatea Naţională de Transport Gaze Naturale "Transgaz" -S.A. Mediaş şi pentru modificarea unor acte normative, publicată în Monitorul Oficial al României, Partea I, nr.113 din 14 februarie 2014, cu următoarele modificări şi completări:

	


	0
	1
	2
	3
	4

	3. 
	Titlul ordonanţei de urgenţă

ORDONANŢĂ DE URGENŢĂ

privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice "Transelectrica" - S.A. şi la Societatea Naţională de Transport Gaze Naturale "Transgaz" - S.A. Mediaş şi pentru modificarea unor acte normative

	
	Nemodificat
	

	4. 
	Art. 1 -(1) Începând cu data intrării în vigoare a prezentei ordonanţe de urgenţă, exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice "Transelectrica" - S.A. se realizează de către Guvern, prin Secretariatul General al Guvernului, cu consultarea Cancelariei Primului-Ministru.
(2) La data intrării în vigoare a prezentei ordonanţe de urgenţă, exercitarea drepturilor şi îndeplinirea obligaţiilor ce decurg din calitatea de acţionar al statului român la Societatea Naţională de Transport Gaze Naturale "Transgaz" - S.A. Mediaş se realizează de către Guvern, prin Secretariatul General al Guvernului, cu consultarea Cancelariei Primului - Ministru.

	_______
	1.Articolul 1 se modifică şi va avea următorul cuprins:

„Art. 1. - (1) Exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice "Transelectrica" - S.A. se realizează de către Guvern, prin Secretariatul General al Guvernului.

(2) Exercitarea drepturilor şi îndeplinirea obligaţiilor ce decurg din calitatea de acţionar al statului român la Societatea Naţională de Transport Gaze Naturale "Transgaz" - S.A. Mediaş se realizează de către Guvern, prin Secretariatul General al Guvernului.”


	Prevedere susceptibilă de retroactivitate, întrucât reglementează având ca referinţă un moment din trecut.

	5. 
	Art. 2 (1) Reprezentanţii statului în adunarea generală a acţionarilor sunt numiţi şi revocaţi prin ordin al secretarului general al Guvernului, la propunerea şefului Cancelariei Primului-Ministru.
(2) Participarea reprezentanţilor prevăzuţi la alin. (1) în şedinţele adunării generale a acţionarilor se face pe baza şi în limitele mandatului primit prin ordin al secretarului general al Guvernului, la propunerea şefului Cancelariei Primului-Ministru.
123/2012(3) În exercitarea drepturilor şi îndeplinirea obligaţiilor decurgând din calitatea de acţionar al statului la companiile naţionale prevăzute la art. 1, Secretariatul General al Guvernului, cu consultarea Cancelariei Primului-Ministru, acţionează potrivit politicilor şi strategiei în domeniul energiei şi gazelor naturale, elaborată de ministerul de resort în conformitate cu prevederile Legii energiei electrice şi a gazelor naturale nr. , cu modificările ulterioare.

	________
	2.Articolul 2 se modifică şi va avea următorul cuprins:
„Art. 2. - (1) Reprezentanţii statului în adunarea generală a acţionarilor sunt numiţi şi revocaţi prin ordin al secretarului general al Guvernului.
(2) Participarea reprezentanţilor prevăzuţi la alin. (1) în şedinţele adunării generale a acţionarilor se face pe baza şi în limitele mandatului primit prin ordin al secretarului general al Guvernului.
123/2012(3) În exercitarea drepturilor şi îndeplinirea obligaţiilor decurgând din calitatea de acţionar al statului la companiile naţionale prevăzute la art. 1, Secretariatul General al Guvernului acţionează potrivit politicilor şi strategiei în domeniul energiei şi gazelor naturale, elaborată de ministerul de resort în conformitate cu prevederile Legii energiei electrice şi a gazelor naturale nr. , cu modificările şi completările ulterioare.
 (4) Este interzisă intervenţia oricărei persoane sau entităţi publice ori private, care nu face parte din organele de conducere ale operatorilor de transport şi de sistem din sectorul energiei electrice şi al gazelor naturale,  intervenţie care ar putea afecta luarea deciziilor referitoare la activitatea curentă a acestor operatori economici.”


	În avizele Comisiei Europene se specifică faptul că este normal ca reprezentanţilor numiţi de către statul român în conducerile celor doi operatori economici să li se poată cere să acţioneze în limitele politicilor şi strategiilor generale stabilite de către statul roman, inclusiv ale celor elaborate de către Departamentul pentru Energie, dar astfel de cerinţe ar trebui să excludă în mod explicit posibilitatea ca astfel de măsuri să interfereze cu independenţa şi funcţionarea curentă a celor doi operatori de transport şi de sistem. 



	6. 
	Art. 3 (1) Se autorizează Secretariatul General al Guvernului, cu consultarea Cancelariei Primului-Ministru, să mandateze reprezentanţii în adunările generale ale acţionarilor companiilor naţionale prevăzute la art. 1 să efectueze demersurile necesare pentru modificarea actelor constitutive ale acestora în conformitate cu prevederile prezentei ordonanţe de urgenţă, precum şi să aprobe efectuarea formalităţilor de publicitate prevăzute de lege.
(2) Începând cu data exercitării drepturilor şi îndeplinirii obligaţiilor decurgând din calitatea de acţionar al statului la companiile naţionale prevăzute la art. 1, procedurile privind selecţia administratorilor pentru aceste companii naţionale, aflate în derulare, se preiau şi se duc la îndeplinire de către Secretariatul General al Guvernului, care se subrogă în toate drepturile şi obligaţiile Ministerului Finanţelor Publice.
(3) În litigiile aflate pe rolul instanţelor judecătoreşti sau arbitrale în care statul este chemat în judecată în calitate de acţionar la Compania Naţională de Transport al Energiei Electrice "Transelectrica" - S.A. şi la Societatea Naţională de Transport Gaze Naturale "Transgaz" - S.A. Mediaş, interesele statului vor fi reprezentate, în condiţiile legii, de către Secretariatul General al Guvernului, începând cu data prevăzută la art. 1.

	_________
	3. La articolul 3, alineatul (1) se modifică şi va avea următorul cuprins:

„Art. 3. - (1) Se autorizează Secretariatul General al Guvernului să mandateze reprezentanţii în adunările generale ale acţionarilor companiilor naţionale prevăzute la art. 1 să efectueze demersurile necesare pentru modificarea actelor constitutive ale acestora în conformitate cu prevederile prezentei ordonanţe de urgenţă, precum şi să aprobe efectuarea formalităţilor de publicitate prevăzute de lege.”
(2) Nemodificat
(3) Nemodificat

4. La articolul 3, după alineatul (3) se introduc patru alineate noi, alineatele (4), (5) şi (6), cu următorul cuprins:

 „(4) Se interzice pentru acţionarii care deţin mai mult de 5% din acţiunile companiilor naţionale prevăzute la art. 1 de a exercita drepturile ce decurg din calitatea de acţionar, prevăzute la <LLNK 12012   123 10 202  34 57>art. 34 alin. (2) sau la art. 128 alin. (2) din Legea nr. 123/2012, cu modificările şi completările ulterioare, după caz, dacă aceştia exercită vreun drept sau controlul asupra unei societăţi cu activitate de producere ori de furnizare de energie electrică şi/sau gaze naturale. Această interdicţie se aplică acţionarului, până la încetarea stării de incompatibilitate ce rezultă din neîndeplinirea cerinţelor prevăzute la <LLNK 12012   123 10 202  34 51> art. 34 alin. (2) sau la art. 128 alin. (2) din Legea nr. 123/2012, cu modificările şi completările ulterioare, după caz, care este constatată de Autoritatea Naţională de Reglementare în Domeniul Energiei.
(5) Autoritatea Naţională de Reglementare în Domeniul Energiei are competenţa de a verifica îndeplinirea cerinţelor prevăzute la art. 34 şi art. 128 din Legea 123/2012, cu modificările şi completările ulterioare, de către acţionarii companiilor naţionale prevăzute la art. 1, de către persoanele care fac parte din organele de conducere ale acestora, precum şi de către candidaţii propuşi în organele de conducere ale acestor companii naţionale, înainte de numirea respectivilor candidaţi. 

(6) Companiile naţionale prevăzute la art. 1, acţionarii, precum şi persoanele care fac parte din organele de conducere ale acestora au obligaţia să aducă la îndeplinire măsurile dispuse de Autoritatea Naţională de Reglementare în Domeniul Energiei în acest sens în urma acţiunii de verificare prevăzute la alin. (5).”


	Potrivit avizelor transmise, Comisia Europeană consideră necesar ca ANRE să aibă competenţa de a impune şi de a verifica faptul că toţi potenţialii membri ai organelor de conducere (membrii Consiliului de administraţie, reprezentanţii statului în Adunarea generală a acţionarilor, membrii Consiliului de supraveghere şi ai directoratului etc.) respectă, înaintea numirii lor, toate cerinţele legale rezultate din transpunerea cerinţelor relevante din directivele privind independenţa operatorilor de transport şi de sistem.



	7. 
	Art. 4 (1) Se autorizează Secretariatul General al Guvernului, cu consultarea Cancelariei Primului-Ministru, să iniţieze şi să aprobe, după caz, toate operaţiunile şi demersurile necesare pentru trecerea acţiunilor deţinute de Compania Naţională de Transport al Energiei Electrice "Transelectrica" - S.A. la Societatea "Operatorul Pieţei de Energie Electrică şi de Gaze Naturale OPCOM" - S.A. şi la Societatea de Formare a Energeticienilor din România FORMENERG - S.A. în proprietatea privată a statului şi administrarea Departamentului pentru Energie, cu respectarea prevederilor legale în vigoare.

(2) Dispeceratul Energetic Naţional şi Dispeceratul Naţional de Gaze Naturale rămân în coordonarea metodologică şi funcţională a ministrului delegat pentru energie.

	_______
	5. La articolul 4, alineatul (1) se modifică şi va avea următorul cuprins:
”Art. 4. - (1) Se autorizează Secretariatul General al Guvernului să iniţieze şi să aprobe, după caz, toate operaţiunile şi demersurile necesare pentru trecerea acţiunilor deţinute de Compania Naţională de Transport al Energiei Electrice "Transelectrica" - S.A. la Societatea "Operatorul Pieţei de Energie Electrică şi de Gaze Naturale OPCOM" - S.A. şi la Societatea de Formare a Energeticienilor din România FORMENERG - S.A. în proprietatea privată a statului şi administrarea Departamentului pentru Energie, cu respectarea prevederilor legale în vigoare.”
6. La articolul 4, alineatul (2) se abrogă.


	Comisia Europeană consideră, potrivit avizelor transmise statului român, că o astfel de dispoziţie este incompatibilă cu dispoziţiile Directivei 2009/72/CE şi, respectiv ale Directivei 2009/73/CE. Activitatea operaţională a dispeceratului naţional pentru gazele naturale, respectiv a dispecerului energetic naţional, reprezintă o sarcină esenţială a operatorului de transport şi de sistem, necesar a fi realizată într-o manieră independentă, fără niciun fel de  interferenţe de terţă parte. Păstrarea activităţii de coordonare metodologică de către Departamentul pentru Energie este incompatibilă, potrivit art. 34 şi art. 128 din Legea 123/2012, ţinând seama de faptul că acest departament exercită în mod nemijlocit controlul, în numele statului, asupra unor operatori economici care desfăşoară activităţi de producere şi furnizare.



	8. 
	Art. 5255/2010 (1). La alineatul (3) al articolului 2 din Legea nr.  privind exproprierea pentru cauză de utilitate publică, necesară realizării unor obiective de interes naţional, judeţean şi local, publicată în Monitorul Oficial al României, Partea I, nr. 853 din 20 decembrie 2010, cu modificările şi completările ulterioare, litera d1) se modifică şi va avea următorul cuprins:
"d1) Secretariatul General al Guvernului, prin Compania Naţională de Transport al Energiei Electrice „Transelectrica" - S.A. " pentru lucrările de interes naţional de dezvoltare a transportului de energie electrică, şi prin Societatea Naţională de Transport Gaze Naturale „Transgaz” - S A, Mediaş, pentru lucrările de interes naţionali de dezvoltare, modernizare, reabilitare a sistemului naţional de transport al gazelor naturale;"

	_______
	Nemodificat
	

	9. 
	Art. 6 Procedurile de expropriere în curs de desfăşurare se continuă de către Secretariatul General al Guvernului, cu menţinerea valabilităţii actelor şi procedurilor îndeplinite până la data intrării în vigoare a prezentei ordonanţe de urgenţă.

	_______
	Nemodificat
	

	10. 
	Art. 7 18/2013La data intrării în vigoare a prezentei ordonanţe de urgenţă, Ordonanţa de urgenţă a Guvernului nr.  pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice "Transelectrica" - S.A. şi la Societatea Naţională de Transport Gaze Naturale "Transgaz" - S.A. Mediaş, publicată în Monitorul Oficial al României, Partea I, nr. 176 din 1 aprilie 2013, se abrogă.

	________
	Nemodificat
	

	11. 
	_________
	
	Art. II. –  Modificarea actelor constitutive ale companiilor naţionale prevăzute la art. 1 din Ordonanţa de urgenţă a Guvernului nr. 6/2014 privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice „Transelectrica” - S.A. şi la Societatea Naţională de Transport Gaze Naturale „Transgaz” - S.A. Mediaş şi pentru modificarea unor acte normative şi efectuarea formalităţilor de publicitate, conform legii, se realizează în termen de 30 de zile de la data intrării în vigoare a prezentei legi.


	

	12. 
	_________
	
	Art. III. – (1) Prin derogare de la prevederile art. 6 lit. g) şi ale art. 19 alin. (2) din Legea energiei electrice si a gazelor naturale nr. 123/2012, cu modificările şi completările ulterioare, autoritatea contractantă privind concesionarea activelor reţelei electrice de transport şi a terenurilor pe care aceasta este amplasată este Ministerul Finanţelor Publice.

(2) În aplicarea prevederilor alin. (1), drepturile şi obligatiile Ministerului Economiei decurgând din calitatea de concedent vor fi exercitate de  Ministerul Finanţelor Publice prin încheierea unui contract de concesiune între acesta şi Compania Naţională de Transport al Energiei Electrice “Transelectrica” - S.A. 

(3) Contractul de concesiune prevăzut la alin. (2) se încheie în termen de 30 zile de la data intrării în vigoare a prezentei legi, termen la care încetează contractul de concesiune încheiat între Ministerului Economiei şi Compania Naţională de Transport al Energiei Electrice “Transelectrica” S.A. având ca obiect concesionarea activelor reţelei electrice de transport şi a terenurilor pe care aceasta este amplasată.


	

	13. 
	_________
	
	Art. IV – (1) Prin derogare de la prevederile Legii petrolului nr. 238/2004, cu modificările şi completările ulterioare, autoritatea contractantă privind concesionarea conductelor magistrale, instalaţiilor, echipamentelor şi dotărilor aferente sistemului naţional de transport gaze naturale şi a activităţii de operare a sistemului naţional de transport gaze naturale este Ministerul Finantelor Publice.

(2) În aplicarea prevederilor alin. (1), drepturile şi obligaţiile Agenţiei Naţionale pentru Resurse Minerale decurgând din calitatea de concedent vor fi exercitate de  Ministerul Finanţelor Publice prin încheierea unui acord de concesiune între acesta  şi Societatea Naţională de Transport Gaze Naturale "Transgaz" - S.A. Mediaş, 

(3) Acordul de concesiune prevăzut la alin. (2) se încheie în termen de 30 zile de la data intrării în vigoare a prezentei legi şi se aprobă prin hotărâre a Guvenului. 

(4) La data intrării în vigoare a hotărârii Guvenului prevăzută la alin.(3) încetează acordul de concesiune încheiat între Agenţia Naţională pentru Resurse Minerale şi Societatea Naţională de Transport Gaze Naturale "Transgaz" - S.A. Mediaş având ca obiect concesionarea conductelor magistrale, instalaţiilor, echipamentelor şi dotărilor aferente sistemului naţional de transport gaze naturale şi a activităţii de operare a sistemului naţional de transport gaze naturale. 


	

	14. 
	_________
	
	Art. V. – În vederea asigurării siguranţei în funcţionare a sistemului energetic naţional şi în alimentarea cu energie electrică a clienţilor finali, conform prevederilor art.6 din Legea nr.123/2012, cu modificările şi completările ulterioare, precum şi exercitării atribuţiilor care îi revin Departamentului pentru Energie în calitate de autoritate competentă pentru aplicarea Regulamentului (UE) nr. 994/2010 al Parlamentului European şi al Consiliului din 20 octombrie 2010 privind măsurile de garantare a securităţii aprovizionării cu gaze naturale şi de abrogare a Directivei 2004/67/CE a Consiliului, Dispeceratul Energetic Naţional şi Dispeceratul Naţional de Gaze Naturale transmit date şi informaţii către Departamentul pentru Energie, conform reglementărilor în vigoare.


	

	15. 
	_________
	
	Art. VI – La data intrării în vigoare a prezentei legi se abrogă:

a) alin. (4) al art. 19 din Legea energiei electrice si a gazelor naturale nr. 123/2012, publicată în Monitorul Oficial al României, Partea I, nr. 485 din 16 iulie 2012, cu modificările şi completările ulterioare; 

b) pct. 4 şi 31 ale alin. (1) al art. 3 din Hotărârea Guvernului nr. 429/2013 privind organizarea şi funcţionarea Departamentului pentru Energie, publicată în Monitorul Oficial al României, Partea I, nr. 419 din 10 iulie 2013, cu modificările ulterioare.

	


                             PREŞEDINTE,                                                                               SECRETAR,
                             Iulian IANCU                                                                                  Sorin TEJU
Consilier parlamentar,

Silvia Vlăsceanu

